Sherk 65A
Region: Asia Minor — Ionia

[-] [-- παρ]α των προτ[ερ]ον παρειλ[ηφαμεν -] [-----] των θεων [ε]υμενες κα[ι -] [ποτ]ερον ηδειων η ωφελ[ιμω]τ[ερα ε]στιν η του θειοτατου καισαρος γενεθλιος ημερα ην τηι των παντων αρχηι ισηι δικαιως αν ειναι υπ[ολα]βοιμεν και ει μη τηι φυσι τωι γε χρησιμωι ει γε ουδε[ν ο]υχι διαπειπτον και εις ατυχες μεταβεβηκος σχημα ανωρθωσεν ετεραν τε εδωκεν παντι τωι κοσμωι οψιν ηδιστα αν δεξαμενωι φθοραν ει μη το κοινον παντων ευτυχημα επεγεννηθηι καισαρ. διο αν τις δικαιως υπολαβοι τουτο ατωι αρχην του βιου και της ζωης γεγονεναι ο εστιν περας και ορος του μεταμελεσθαι οτι γεγεννηται και επει ουδεμιας αν απο ημερας εις τε το κοινον και εις το ιδιον εκαστος οφελος ευτυχεστερας λαβοι αφορμας η της πασιν γενομενης ευτυχους σχεδον τε συμβαινει τον αυτον ταις εν ασιαι πολεσιν καιρον ειναι της εις την αρχην εισοδου δηλονοτι κατα τινα θηαν βουλησιν ουτως της ταξεως προτετυπωμενης ινα αφορμη γενοιτο της εις τον σεβαστον τιμης και επε[ι δυσκολο]ν μεν εστιν τοις τοσουτοις αυτου ευεργετημασιν κατ ισον ευχαριστειν ει μη παρ εκαστα επινοησαιμεν τροπον τινα της αμειψε[ως] [ηδειον] δ αν ανθρωποι την κοινην πασιν ημεραν γενεθλιον αγα[γοιεν] [ε]αν προσγενηται αυτοις και ιδια τις δια την αρχην ηδονη δοκει μοι πασων των πολειτηων ειναι μιαν και την αυτην νεαν νουμηνιαν την του θηοτατου καισαρος γενεθλιον εκεινην τε παντας εις την αρχην ενβαινειν ητις εστιν προ εννεα καλανδων οκτωβριων οπως και περισσοτερον τειμηθη προσλαβομενη εξωθεν τινα θρησκηαν και μαλλον πασιν γενηται γνωριμος ην οιομαι και πλειστην ευχρηστιαν τηι επαρχηα παρεξεσθαι. ψηφισμα δε υπο του κοινου της ασιας δεησει γραφηναι πασας ενπεριειληφος τας αρετας αυτου ινα το επινοηθεν υφ ημων εις την τειμην του σεβαστου μεινη αιωνιον. προσταξω δε χαραχθεν εν τη στηλη το ψηφισμα εν τω ναω ανατεθηναι προσταξας το διαταγμα εκατερως γραφεν.